Neuvoston asetus (ETY) N:o 1568/92, annettu 16 päivänä kesäkuuta 1992, tiettyihin kolmansiin maihin vuodesta 1986 sovellettavasta lampaan- ja vuohenliha-alan tuontijärjestelmästä annetun asetuksen (ETY) N:o 3643/85 muuttamisesta



Virallinen lehti nro L 166 , 20/06/1992 s. 0003 - 0004

Suomenk. erityispainos Alue 3 Nide 42 s. 0144

Ruotsink. erityispainos Alue 3 Nide 42 s. 0144



NEUVOSTON ASETUS (ETY) N:o 1568/92, annettu 16 päivänä kesäkuuta 1992, tiettyihin kolmansiin maihin vuodesta 1986 sovellettavasta lampaan- ja vuohenliha-alan tuontijärjestelmästä annetun asetuksen (ETY) N:o 3643/85 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo, että asetuksessa 3643/85(3) määritellään tiettyihin perinteisesti yhteisöön vieviin kolmansiin maihin sovellettava tuontijärjestelmä, toisaalta Euroopan talousyhteisön ja toisaalta Tanskan hallituksen ja Färsaarten maakuntahallituksen välinen sopimus on hyväksytty päätöksellä 91/668/ETY(4), tässä sopimuksessa määrätään 20 tonnin suuruisen vuotuisen tullittoman tariffikiintiön avaamisesta Färsaarten hyväksi lampaan- ja vuohenlihatuotteita varten, ja tässä sopimuksessa määrätään myös, että edellä tarkoitettu kiintiö pannaan täytäntöön asetuksessa (ETY) N:o 3643/85 säädetyn itsenäisen tuontijärjestelmän yhteydessä; tästä syystä olisi muutettava mainittua asetusta, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 3643/85 1 artikla seuraavasti: "1 artikla 1 Jäljempänä lueteltujen tuotteiden osalta tuonnista perittävä maksu voi olla enintään 10 prosenttia tullattavan tavaran arvosta kyseistä kolmatta maata ja luokkaa kohti ruhopainotonneissa ilmaistujen vuotuisten määrien rajoissa. >TAULUKON PAIKKA> 2 Jäljempänä lueteltujen Färsaarilta tulevien tuotteiden osalta tuontimaksun tai tarvittaessa tuonnista perittävän tullin määrä on nolla ruhopainona ilmaistun 20 tonnin vuotuisen kokonaismäärän rajoissa. >TAULUKON PAIKKA> 3 CN-koodeihin 0206 80 99, 0206 90 99 ja 0210 90 60 kuuluvien 2 kohdassa tarkoitettujen tuotteiden osalta ja poiketen siitä, mitä lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89(*) 15 artiklan 1 kohdan ensimmäisessä alakohdassa säädetään, 2 artiklan säännöksistä osalliseksi pääseminen edellyttää mainitun asetuksen 15 artiklassa säädetyin edellytyksin myönnettävän tuontitodistuksen esittämistä. 4 Jäsenvaltiot voidaan valtuuttaa myöntämään 1 ja 2 kohdassa tarkoitettujen tuotteiden tuontitodistukset niiden perinteistä tuontia kyseisistä kolmansista maista vastaavien määrien rajoissa. (*) EYVL N:o L 289, 7.10.1989, s. 1. Asetus sellaisena kuin se on viimeksi muutettu asetuksella (ETY) N:o 1741/91 (EYVL N:o L 163, 26.6.1991, s. 41)." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1992. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 16 päivänä kesäkuuta 1992. Neuvoston puolesta Puheenjohtaja Arlindo MARQUES CUNHA (1) EYVL N:o C 82, 2.4.1992, s. 7 (2) Lausunto annettu 12 päivänä kesäkuuta 1992 (3) EYVL N:o L 348, 24.12.1985, s. 2. Asetus sellaisena kuin se on viimeksi muutettu asetuksella (ETY) N:o 3939/87 (EYVL N:o L 373, 31.12.1987, s. 1) (4) EYVL N:o L 371, 31.12.1991, s. 1